b'\n_START_ARTICLE_\nTr\xc5\xa1ke pravice\n_START_PARAGRAPH_\nTr\xc5\xa1ke pravice (ali tr\xc5\xbene pravice) so bile v srednjem veku pravice ne le do letnega sejma temve\xc4\x8d \xc5\xa1e do tedenskih sejmov in do pe\xc4\x8data, ne pa tudi do obzidja. Posamezne omembe trgov (latinsko forum, mercatum, nem\xc5\xa1ko Markt) na Slovenskem sicer segajo v zgodnji srednji vek, vendar beseda trg takrat \xc5\xa1e ni imela povsem izoblikovanega pomena. Trgi v pravem pomenu besede so za\xc4\x8deli nastajati predvsem v 12. stoletju. Zdi pa se, da nekako do leta 1200 \xc5\xa1e niso dosledneje razlikovali med trgom in mestom. To se je zgodilo \xc5\xa1ele v 13. stoletju, vendar popolnoma jasnih meril za razlikovanje mesta in trga pravzaprav ni. Prebivalci trgov so bili osebno svobodni._NEWLINE_Tr\xc5\xa1ke pravice je podeljeval de\xc5\xbeelni vladar ali zemlji\xc5\xa1ki gospod zaradi pomembne trgovske lege. Tr\xc5\xbeni gospod je lahko pobriar tr\xc5\xbenino in mitnino. Ve\xc4\x8dina trgov je kasneje prerasla v mesta.'